সবই ঠিক ছিল। ঝাঁকড়া চুলের আড়ালে কার্যত ঢাকাই পড়েছিল কানে লাগানো ব্লুটুথ হেডফোনটি। কিন্তু, পরীক্ষা-হলে ঢোকার সময়ে তল্লাশিতে বেরিয়েই পড়ল ব্লুটুথওয়ালা হেডফোনটি। পরীক্ষকদের চক্ষু চড়কগাছ। বারো ক্লাসের ছাত্রটিকে ধমক দিতেই বেরিয়ে আসে আরও তথ্য। তার প্যান্টের অন্তর্বাসের ভিতরে রাখা ছিল একটি মোবাইল ফোন। আর সেই মোবাইল ফোন কানেক্ট করা ছিল বাইরের এক বন্ধুর মোবাইল ফোনে। ঘটনাটি হায়দরাবাদে।  
জানা গিয়েছে, এর আগে একইভাবে দু’দিন পরীক্ষা দিয়েছিল ওই ছাত্র। কিন্তু, সেই সময়ে সে ধরা পড়েনি। এই ঘটনায় ওই ছাত্র এবং তাঁর বন্ধুকে গ্রেফতার করেছে সাইবারাবাদ পুলিশ।